༤༢༡༽༄། ། ཆོས་འདོད་ན་ཁ་སང་ངས་ཇི་ལྟར་བཤད་པ་བཞིན་གྱི་བཅའ་ཁྲིམས་ཉན་དགོས་གསུངས་པ། ། »» ཨོཾ་སྭསྟི། བླ་མ་ཡི་དམ་དཀོན་མཆོག་གསུམ་གྱིས་འགྲོ་བ་ཐམས་ཅད་རྒྱལ་བར་གྱུར་ཅིགདུས་གསུམ་གྱི་སངས་རྒྱས་ཐམས་ཅད་ཀྱི་དགོངས་པ། སློབ་དཔོན་ཏིལླི་པ་ཆེན་པོའི་གསང་ཚིགདཔལ་ལྡན་ནཱ་རོ་པ་ཆེན་པོའི་ཐུགས་ཀྱི་ཡང་སྙིང་། འགྲོ་བའི་མགོན་པོ་ཕག་མོ་གྲུ་པའི་གསང་གཏམ། རྒྱུད་སྡེ་རིན་པོ་ཆེ་བཞིའི་ཐུགས་བཅུད། སྡེ་སྣོད་རིན་པོ་ཆེ་གསུམ་གྱི་ལྡེ་མིགགཙིགས་དང་རྒྱ་མདུད་ཀྱི་བཀའ་རྒྱ་ཅན་གྱི་ཆོས་འདི། མོད་པ་ཁོ་ན་མིན། དཀོན་པ་ཞིག་ཡིན། ཡུན་རིང་པོར་མ་བྱས་པ་ཡིན་པ་ལ། སློབ་མ་མོས་གུས་ཅན་གྱིས་གསོལ་བ་དྲག་ཏུ་བཏབ་པས་བྱ་སྙམ་པ་ཡིན་པ་ལ། ཁྱེད་རྣམས་ཀྱིས་བྱ་དབང་མི་སྟེར་བར་འདུགཁ་སང་བཅའ་ཁྲིམས་ཇི་ལྟར་བྱས་པ་བཞིན་དུ་མི་ཉན་ན། ཁྱེད་ཀྱི་ཆོས་མི་བྱེད་པ་ཡིན། ཁྱེད་རྣམས་བླ་མའི་བཀའ་གཅོག། ཅི་དྲན་དྲན་བྱེད་པ་ལ་ཆོས་གལ་ཆེ་རྒྱུ་མེད། ད་ཆོས་འདོད་ན་ཁ་སང་ངས་ཇི་ལྟར་བཤད་པ་བཞིན་དུ་བཅའ་ཁྲིམས་འདི་ཡིན་པས། ཆང་ཁུང་རྩད་བཅུ་ཆོས་མ་རན་པ་མི་འཛུད་པ་དང་། བླ་དབྱེའི་དཀྱིལ་དུ་གསར་པ་འཇོག་པ་དང་། རྙིང་པ་བླ་དབྱེའི་གོང་འོག་ཏུ་བཞུགས་པ་དང་། མཁན་སློབ་དང་ཇོ་བོ་དང་བཞུགས་པར་ཞུས་པ་མིན་པར་ཁྲི་ཁུག་པ་དེ་ལ་མི་སྡོད་པ་དང་། སྐད་མ་བཏང་གི་བར་དུ་མི་འབྱོན་པ་དང་། གསར་པ་ལ་སྐད་བྱུང་བའི་དུས་སུ། ཐང་ལ་བྱོན་ནས་སེར་སྲུངས་སུ་བྱེད་ན་ག་ལེར་བྱོན་ནས་མལ་མལ་དུ་བཞུགས་པ་དང་། ཕིབས་འོག་ཏུ་མཆོད་པ་བཤམས་པས་བསྐོས་པ་མ་གཏོགས་པ་མི་འོང་བ་དང་། འདི་རྣམས་ཀྱི་བཀོད་པ་ལེགས་པར་མ་བྱུང་གི་བར་དུ་ཆོས་བྱར་མ་བཏུབ་པ་ཡིན། ཧ་བཞད་གད་དང་གང་སྔ་ལ་རྒྱུག་པའི་ཆོས་ཟབ་མོ་འདི་འདྲ་བ་དེ་སྔོན་གར་བྱུང་། ད་གར་འབྱུང་། ཟན་རྡོག་རེ་རེ་ལ་གང་སྤང་བྱེད་པ་ཡིན་སྙམ་མམ། དགེ་འདུན་གྱིས་ལེགས་པར་བཤམས་པ་འདི་ཁོ་ན་བཞིན་དུ་མཛད་པར་ཞུ། ཆོས་སྐད་མ་བྱུང་གི་བར་དུ་སྤྱིལ་བོར་བཞུགས་ནས་ཐུགས་དམ་ལ་ནན་ཏན་དང་། གསོལ་བ་འདེབས་པ་ལ་ནན་ཏན་དང་། མོས་གུས་ལ་ནན་ཏན་མཛད་པར་ཞུ། འགྲོ་ཀུན་དགེ་བ་ཇི་སྙེད་ཡོད་པ་དང་། ། བྱས་དང་བྱེད་འགྱུར་དེ་བཞིན་བྱེད་པ་དག། བཟང་པོ་ཇི་བཞིན་དེ་འདྲའི་ས་དག་ལ། ། ཀུན་ཀྱང་ཀུན་ནས་བཟང་པོར་རེག་གྱུར་ཅིག། ། །««